**П Р О Т О К О Л**

**№22**

**от извънредно заседание на Общински съвет Иваново, област Русе**

**проведено на 13.02.2025 г. в заседателната зала на община Иваново, област Русе**

На 13.02.2025 г. от 10,00 часа Общинския съвет при Община Иваново, област Русе проведе извънредно заседание.

На заседанието присъстваха 13 общински съветника при общ брой 13.

В работата на Общинския съвет взеха участие:

Г-н Георги Миланов – Кмет на Община Иваново

Председателят на Общински съвет г-н Драшков обяви, че има необходимия кворум и на основание чл.27, ал.2 от Закона за местното самоуправление и местната администрация и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027 година), откри заседанието.

 КВОРУМ: 13

Г-н Мариян Драшков – Уважаеми общински съветници, уважаеми г-н Миланов, имате покани с дневния ред, извънредната сесия се налага предвид изтичащите срокове. Който е съгласен с така предложения дневен ред, моля да гласува!

ГЛАСУВА СЕ:

 “за” – 13 гласа; “против” – няма; “въздържали се” – няма

 Заседанието премина при следния

Д Н Е В Е Н Р Е Д

1. Даване на съгласие за предоставяне под наем на имоти – полски пътища, попадащи в масивите за ползване на земеделски земи в землищата на територията на Община Иваново, за стопанската 2024/2025 г. и определяне на цена за ползването им.

 Вносител: Георги Миланов – Кмет на Община Иваново

 Докладна записка вх. № 51/ 04.02.2025 г.

КВОРУМ: 10

ПО ПЪРВА ТОЧКА:

Г-н Мариян Драшков – Докладна записка №51 относно Даване на съгласие за предоставяне под наем на имоти – полски пътища, попадащи в масивите за ползване на земеделски земи в землищата на територията на Община Иваново, за стопанската 2024/2025 г. и определяне на цена за ползването им. Давам думата на г-н Градев за становище на втора комисия?

Г-н Николай Градев – Искам да кажа само две изчерения. Всяка година в началото на месец януари се определя средното рентно плащане на база подписаните договори. Тази година промениха нещата, вкараха и едногодишните договори, но въпреки това средното рентно плащане не може да достигне цената, която реално се плаща в съответното землище. Това е така, защото правят договори за 50 лв., а плащат 70 лв. Справедливото решение е пътищата да се плащат по цена такава, каквато върви долу горе в съответното населено място... Подкрепяме докладната, решението е наше.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Положително становище.

Г-н Мариян Драшков – Благодаря. Давам думата за становище на първа комисия?

Г-н Никола Пеков – Подкрепяме докладната.

Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Борис \*\*\*\*\*\*\*\* Йорданов | за |
| 4. | Георги \*\*\*\*\*\*\*\* Бодуров | - |
| 5. | Димчо \*\*\*\*\*\*\* Киряков | за |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | - |
| 8. | Калоян \*\*\*\*\*\*\* Кънев | - |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 10 гласа; “против” – няма; “въздържали се” – няма

Общинския съвет прие

Р Е Ш Е Н И Е

№249

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 37в, ал. 16 и 17 от ЗСПЗЗ, чл. 14, ал. 8 от ЗОС, чл. 52, ал. 5. т. 2 от ЗМСМА и чл. 60, ал. 1 от АПК, Общински съвет Иваново РЕШИ:

1. **Дава съгласие** да бъдат предоставени за ползване, за стопанската 2024/2025 г. проектираните в плана за земеразделяне полски пътища и канали, попадащи в масиви за ползване на земеделски земи в землищата на община Иваново, съгласно списъци, изготвени от ОДЗ Русе и представляващи неразделна част от настоящото решение.

2. **Определя** годишна наемна цена за стопанската 2024/2025 година в размер на 75,00 лв. (седемдесет и пет лева) на декар за ползване полските пътища по т. 1 от настоящото решение, за всички землища.

3. **Дава съгласие** да бъдат сключени договори за наем за имотите по т. 1 с лицата, обработващи съответните масиви за ползване на земеделските земи.

 4. В договорите за наем на имотите-полски пътища да бъде вменено задължение на ползвателите, на които са предоставени полските пътища в масива, да осигурят достъп до имотите, декларирани и заявени за ползване в реални граници през следващата стопанската година, съгласно нормата на чл. 37в, ал. 17 от ЗСПЗЗ.

5. **Дава съгласие** с имотите по приложените регистри по т. 1 от настоящото решение да се допълни раздел III, б. „А“, т. 4 на Програмата за управление и разпореждане с имоти – общинска собственост за 2024 г.

6. **Определя** 30 на сто от постъпленията от наема на полските пътища - общинска собственост, да се използват за изпълнение на дейности от местно значение в съответното населено място.

7. Възлага на кмета на Общината да предприеме необходимите действия по изпълнението на настоящото решение след влизането му в сила.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 3(три) листа и 136 (сто тридесет и шест) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*